ঈদে সবচেয়ে বেশি দরকার মনটাকে সুন্দর করা। ছেঁড়া পুরনো জামাগুলো ফেলে দিয়ে মনকে সত্য ও সুন্দরের জামা পরিয়ে দেয়ার চেষ্টা করি। মনের কোণায় লুকানো কালি-ময়লাগুলো পরিষ্কার করে মনটাকে ঝকঝকে বানাই। মনের চাদরে ছেঁড়া-ফাটা থাকলে তা সেলাই করে নেই। মনটাকে সুন্দরভাবে ইস্ত্রি করে মসৃণ বানাই। দেখবো সে ভীষণ সুন্দর হয়ে উঠবে। সে কখনো খারাপ চিন্তা করবে না, অন্যকে গালি দেবে না, কষ্ট দেবে না। মনের আকাশটা অনেক উদার হয়ে উঠবে। নীল আকাশের মতো, মৃদু হাওয়ায় নেচে ওঠা সবুজ দিগন্তের মতো। তখন মনে হবে, আমি শুধু আমার জন্য নই, আমি মানুষ, আর মানুষ মানুষেরই জন্য।